|  |  |
| --- | --- |
| Trosolwg | Mae’r safon hon yn ymdrin ag asesu, monitro a chefnogi statws maeth cyffredinol babanod, plant a phobl ifanc sy’n derbyn ystod o wasanaethau. Mae’n cynnwys gweithio mewn partneriaeth â rhieni, gofalwyr a phobl eraill a allai fod yn gyfrifol am ddarparu maeth i fabanod, plant a phobl ifanc. Mae’n ymdrin â chymeriant bwyd a maeth drwy’r geg ac yn cynnwys cymorth i blant ag anghenion deietegol penodol.  Dylai defnyddwyr y safon hon sicrhau bod eu harfer yn adlewyrchu polisïau a gweithdrefnau cyfredol. |

|  |  |
| --- | --- |
| **Meini prawf perfformiad**  Mae'n rhaid i chi allu: | 1. sefydlu patrwm twf y plentyn o’i enedigaeth hyd heddiw gan ddefnyddio cofnodion perthnasol, mewn partneriaeth â rhieni a gofalwyr 2. cynnal mesuriadau ffisiolegol cychwynnol o daldra, pwysau a màs y corff yn ôl oedran a lefel ddatblygiadol, a’u cofnodi’n gywir 3. sefydlu’r gofynion deietegol dyddiol ar gyfer bodloni anghenion maeth y plentyn yn unol ag oedran, cyflwr corfforol, patholeg sylfaenol a lefel datblygiad 4. nodi unrhyw:    1. fwydydd gwrtharwyddol    2. dewisiadau personol    3. anawsterau bwyta/yfed a allai fod gan y plentyn 5. cytuno ar ofynion deietegol a threfniadau monitro a’u cofnodi yn y cynllun gofal yn unol â pholisi’r sefydliad 6. rhannu gwybodaeth ynghylch dewisiadau deietegol, gwrtharwyddion a threfniadau arbennig gyda rhieni, gofalwyr, ymarferwyr a phobl eraill sydd â chysylltiad â’r plentyn 7. annog plant a phobl ifanc i ddewis y bwyd iach sy’n bodloni eu gofynion a’u dewisiadau 8. rhoi cymorth corfforol/seicolegol er mwyn annog plant i fwydo’u hunain yn annibynnol yn ôl eu hoedran a’u gallu datblygiadol 9. darparu cyfarpar arbenigol i gynorthwyo â bwyta/yfed yn annibynnol 10. rhoi cymorth i blant na allant fwydo’u hunain heb gymorth, gan ddefnyddio technegau fel cymorth ag ymddaliad / sedd briodol / technegau rheoli gên i helpu plant sydd ag anawsterau penodol lle y bo’n briodol 11. monitro cymeriant bwyd a diod dyddiol plant yn unol â gofynion deietegol ac anghenion iechyd sefydledig 12. cynorthwyo ac annog plant sydd â llai o awydd bwyd i gynnal eu cymeriant maeth 13. cynnal mesuriadau ffisiolegol rheolaidd yn ôl y cynllun gofal 14. adrodd ar unrhyw wyro o’r pwynt cyfeirio cytunedig ar gyfer ennill/colli pwysau a chofnodi hyn, a chytuno ar gamau gweithredu 15. cofnodi unrhyw newidiadau y cytunwyd arnynt i drefniadau bwydo a maeth yn y cynllun gofal |

|  |  |
| --- | --- |
| Gwybodaeth a dealltwriaeth  Mae angen i chi wybod a deall: | 1. y ddeddfwriaeth sy’n ymwneud â gwaith gyda phlant a phobl ifanc, gan gynnwys:    1. rhannu gwybodaeth    2. darparu gwasanaethau    3. hawliau plant    4. arfer gwrthwahaniaethol    5. cyfrifoldeb rhieni    6. amddiffyn plant 2. sut i ddehongli deddfwriaeth a’i chymhwyso i’r gwaith a gyflawnir 3. y codau ymarfer a’r safonau proffesiynol ar gyfer eich maes gwaith mewn gwasanaethau plant a sut i ddehongli a chymhwyso’r rhain 4. sut i gydbwyso eich cyfrifoldebau fel gweithiwr proffesiynol â gofynion sefydliadol a chytundebol 5. natur, nodau, amcanion, gwerthoedd, polisïau a systemau’r sefydliad lle’r ydych yn gweithio 6. y trefniadau cytundebol sy’n gysylltiedig â’r gwasanaethau a gynigir gennych drwy eich sefydliad 7. natur, graddfa a ffiniau eich rôl yn y gwaith a’i pherthynas â rolau eraill yn y sefydliad 8. rolau ymarferwyr iechyd a gofal cymdeithasol eraill a pherthynas y rhain rhwng asiantaethau ac ar draws asiantaethau 9. y foeseg sy’n ymwneud â chaniatâd a chyfrinachedd, a’r tyndra a allai fodoli rhwng hawliau unigolyn a chyfrifoldeb y sefydliad tuag at unigolion 10. y fframwaith cyfreithiol ar gyfer caniatâd yn ystod plentyndod, gan gynnwys pryd y mae hawl gan blant a phobl ifanc i roi caniatâd eu hunain, a rôl a chyfrifoldeb y rhai hynny sydd â chyfrifoldeb rhiant am y plentyn neu’r person ifanc o ran rhoi caniatâd 11. pwysigrwydd cael cydsyniad plant a phobl ifanc nad oes ganddynt y gallu i roi caniatâd 12. dulliau priodol o gael caniatâd gwybodus a sut i gadarnhau bod digon o wybodaeth wedi’i darparu fel sail i’r penderfyniad hwn 13. y sefyllfaoedd pan na allai fod angen caniatâd e.e. o dan ddeddfwriaeth iechyd meddwl berthnasol 14. sut i ymdrin â materion cyfrinachedd a phwy sydd â hawl i gael at y wybodaeth a gofnodwyd 15. polisïau allweddol y llywodraeth ynghylch iechyd a lles plant 16. y prif faterion a dadleuon sy’n ymwneud ag iechyd a lles plant a phobl ifanc 17. yr arweiniad sydd ar gael ar gyfer eich ymarfer eich hun, a ffynonellau’r arweiniad hwnnw 18. ymarfer wedi’i seilio ar dystiolaeth ynghylch maeth mewn plentyndod, a’i rôl o ran gwella iechyd a lles 19. y prif dueddiadau a newidiadau sy’n ymwneud ag iechyd a lles plant a phobl ifanc 20. y prif gyflyrau sy’n effeithio ar blant a phobl ifanc yn eich maes ymarfer 21. gwahanol anghenion plant a phobl ifanc ar adegau gwahanol o’u bywyd 22. datblygiad plant, gan gynnwys datblygiad ffisiolegol a seicolegol 23. effaith y gallu i fagu plant ar iechyd a lles plant a phobl ifanc 24. effaith y teulu a’r amgylchedd ar iechyd a lles plant a phobl ifanc 25. sut y gallai anghenion plant a phobl ifanc effeithio ar bobl eraill 26. y ffactorau sy’n cyfrannu at gynyddu’r risg o niwed arwyddocaol i blant a phobl ifanc 27. y cyfarpar a’r gweithdrefnau cywir sydd eu hangen i sicrhau bod pwysau a thaldra plant yn cael eu mesur yn gywir ar oedrannau gwahanol 28. y ddamcaniaeth wrth wraidd siartiau canraddol a’r defnydd ohonynt, gan gynnwys pwysigrwydd cofnodi’n gywir 29. datblygiad plant o’u genedigaeth, gan gynnwys patrymau twf a phwysau cyfartalog disgwyliedig e.e. bydd y patrwm ennill pwysau yn amrywio rhwng babanod sy’n cael eu bwydo â photel a babanod sy’n cael eu bwydo ar y fron 30. sut i gyfrifo Mynegai Màs y Corff (BMI) a sut mae hyn yn berthnasol i asesu iechyd hirdymor plant; terfynau BMI Prydain ar gyfer bod dros bwysau a gordewdra 31. gwerth maethol gwahanol fwydydd a swyddogaeth ddeietegol maetholion, gan gynnwys macrofaetholion a microfaetholion 32. y canllawiau deietegol presennol ar gyfer hybu iechyd, gan gynnwys y lefelau a argymhellir yn y deiet 33. gofynion maethol ac anghenion deietegol penodol plant a phobl ifanc, gan gynnwys y calorïau sydd eu hangen ar gyfer twf a sut y gall afiechydon y plentyn effeithio ar y rhain 34. gwahanol ddewisiadau deietegol a bennir gan ddiwylliant 35. y clefydau a’r cyflyrau sy’n golygu bod angen deiet wedi’i addasu’n arbennig, gan gynnwys clefydau sy’n gysylltiedig â deiet, ac alergeddau ac anoddefgarwch bwyd cyffredin 36. paratoi a thrafod bwyd i fabanod, gan gynnwys llaeth y fron a llaeth arall yn ei le 37. y technegau y gellir eu defnyddio i gynorthwyo ac annog plant i fwyta ac yfed 38. y ffactorau seicogymdeithasol sy’n gysylltiedig â thwf gwael ac yn ei achosi – methu â ffynnu am reswm anorganig 39. pwysigrwydd rhannu gwybodaeth am gyfyngiadau neu faterion deietegol gyda rhieni, gofalwyr a gweithwyr proffesiynol eraill 40. rôl gwahanol aelodau o’r tîm iechyd o ran datblygu sgiliau bwyta ac yfed plant a sut i atgyfeirio’n briodol |

**Gwybodaeth Ychwanegol**

|  |  |
| --- | --- |
| Cysylltiadau Allanol | Mae'r safon hon yn gysylltiedig â’r dimensiwn canlynol yn Fframwaith Sgiliau a Gwybodaeth y GIG (Hydref 2004):  Dimensiwn: HWB2 Asesu a chynllunio gofal i fodloni anghenion iechyd a lles |

|  |  |
| --- | --- |
| **Datblygwyd gan** | Sgiliau Iechyd |
| **Rhif fersiwn** | 1 |
| Dyddiad y'i cymeradwywyd | Mehefin 2010 |
| Dyddiad adolygu dangosol | Mehefin 2012 |
| Dilysrwydd | Cyfredol |
| Statws | Gwreiddiol |
| Sefydliad gwreiddiol | Sgiliau Iechyd |
| URN gwreiddiol | CS24 |
| Galwedigaethau perthnasol | Iechyd a Gofal Cymdeithasol; Gwasanaethau Gofal Iechyd a Phersonol Cysylltiedig |
| Cyfres | Gwasanaethau Plant |
| Geiriau allweddol | Anghenion maethol, statws maethol, babanod, plant, pobl ifanc |